b'\n_START_ARTICLE_\nRK Tre\xc5\xa1njevka Zagreb (mu\xc5\xa1karci)\n_START_SECTION_\nO klubu\n_START_PARAGRAPH_\nRukometni klub "Tre\xc5\xa1njevka" je osnovan 1953. godine u okviru \xc5\xa0portskog dru\xc5\xa1tva "Tre\xc5\xa1njevka" (osnovanog 1926.). Prvi igra\xc4\x8di su bili omladinci, koji su u prolje\xc4\x87e 1953. igrali prijateljske utakmice. Igrao se veliki rukomet i rukomet. Logisti\xc4\x8dku podr\xc5\xa1ku klubu je davala nogometna mom\xc4\x8dad "Tre\xc5\xa1njevke", na \xc4\x8dijem su terenu igrali utakmice velikog rukometa, dok su mali rukomet igrali i trenirali u dvoranama na Velesajmu i dvorani DTO "Partizan". Klub je po\xc4\x8deo s natjecanjima u Zagreba\xc4\x8dkoj podsaveznoj ligi. 1956. godine je klub osvojio prvenstvo Hrvatske u velikom rukometu, te se nakon kvalifikacija plasirao i u Saveznu ligu Jugoslavije za sezonu 1957. _NEWLINE_ _NEWLINE_Klub je 1957. i 1962. osvojio rukometno prvenstvo Hrvatske. _NEWLINE_ _NEWLINE_Od 1960.-ih godina u \xc5\xa1portskom dru\xc5\xa1tvu do izra\xc5\xbeaj vi\xc5\xa1e dolazi \xc5\xbeenska rukometna ekipa, a mu\xc5\xa1ki klub s vremenom po\xc4\x8dinje slabjeti i gubiti na va\xc5\xbenosti, te se gasi.'